BG ECB -PUBLIC  
 
СТАНОВИЩЕ НА ЕВРОПЕЙСКАТА ЦЕНТРАЛНА БАНКА  
от 9 ноември  2018 година  
относно националното законодателство, което ще бъде прието с оглед на установяването 
на тясно сътрудничество между Европейската централна банка и Българската 
народна банка  
(CON/2018/49)  
 
Въведение и правно основание  
На 18 юли 2018 г. Европейската централна банка (ЕЦБ) получи искане от Министъра на финансите 
за становище относно проект за изменения в  Закона за кредитните институции, Закона за 
Българската народна банка и Закона за възстановяване и преструктуриране на кредитни 
институции и инвестиционни посредници. На 11 октомври 2018  г. ЕЦБ получи второ искане от 
Министъра на финансите за становище отн осно преработен ия проект за изменение на Закона за 
кредитните институции и Закона за Българската народна банка (наричан по- нататък 
„законопроектът“).  
ЕЦБ е компетентна да даде становище на основание член  127, параграф  4 и член  282, параграф  5 
от Договора за функционирането на Европейския съюз и член  2, параграф  1, трето и шесто тире от 
Решение  98/415/ЕО на Съвета1, тъй като законопроектът се отнася до Българската народна банка 
(БНБ), до правилата, приложими за финансовите институции, доколкото те съществен о влияят 
върху стабилността на финансовите институ ции и пазарите, и до задачите на ЕЦБ във връзка с 
пруденциалния надзор над кредитните институции съгласно член 127, параграф 6 от Договора. 
Управителният съвет прие настоящото становище съгласно член  17.5, изречение първо от 
Процедурния правилник на Европейската централна банка.  
 
1. Цел на законопроекта  
1.1 Въведение  
Законопроектът е изготвен в по- широкия контекст на искането за установяване на тясно 
сътрудничество между ЕЦБ и БНБ,  което Република България отправи  на 18 юли 2018  г. в 
съответствие със съществуващите процедури, предвидени в член  7 от Регламент (ЕС) 
№ 1024/2013 на Съвета2 (наричан по- нататък „Регламентът за ЕНМ“) и в 
                                                 
1  Решение 98/415/EО на Съвета от 29 юни 1998 г. за консултирането на националните власти с Европейската 
централна банка по отношение на проектите за законодателни разпоредби (OВ L 189, 3.7.1998 г., стр. 42). 
2  Регламент (ЕС) №  1024/2013 на Съвета от 15 октомври 2013 г. за възлагане на Европейската централна 
банка на конкретни задачи относно политиките, свързани с пруденциалния надзор над кредитните 
институции (ОВ L  287, 29.10.2013 г., стр.  63).  
ECB -PUBLIC  
2 Решение  ЕЦБ/2014/5 на Европейската централна банка относно тясното сътрудничество3. 
Във връзка с това със законопроекта се правят  промени  в националното законодателство с 
цел да се изпълнят предпоставките за установяване на тясно сътрудничество между ЕЦБ и 
националния компетентен орган на държава членка, чиято парична единица не е еврот о, за 
да може ЕЦБ да изпълнява задачите си, свързани с пруденциалния надзор над кредитните 
институции, установени във въпросната държава членка.  
1.2 Роля на ЕЦБ и БНБ след установяването на тясно сътрудничество  
Съгласно  законопроекта в Закона за кредитните инс титуции4 се създава нова глава 
единадесета „а“ , за да се гарантира, че БНБ ще спазва насоките и  исканията на ЕЦБ и ще 
предприеме необходимите мерки за изпълнение на правните актове на ЕЦБ, приети 
съгласно Регламента за ЕНМ, включително като издава необходи мите административни 
актове. В законопроекта се уточнява, че с оглед на изпълнението на надзорните задачи по 
отношение на значимите кредитни институции и в контекста на общите процедури БНБ ще 
издава индивидуални административни актове единствено по искане  н а  Е Ц Б  и  в  п ъ л н о  
съответствие с него, а с оглед на изпълнението на надзорните задачи по отношение на по-
малко значимите кредитни институции БНБ ще издава индивидуални административни 
актове в съответствие с исканията на ЕЦБ дотолкова, доколкото ЕЦБ е отправила та кива. 
Съгласно законопроекта БНБ е длъжна да уведоми своевременно ЕЦБ за издадените 
административни актове.  
В законопроекта е предвидено и изпълнението на макропруденциални задачи съгласн о 
член  5 от Регламента за ЕНМ, като се уточнява, че БНБ ще изпълнява исканията на ЕЦБ за 
прилагането на по- високи изисквания за капиталови буфери или за прилагането на по- строги 
мерки, имащи за цел отстраняването на системните или макропруденциалните рискове.  
1.3 Обмен на поверителна информация  
Със законопроекта се пр авят изменения както в Закона за кредитните институции, така и в 
Закона за Българската народна банка5, с които се цели да се гарантира, че с оглед на 
обмена на информация в рамките на установеното с ЕЦБ тясно сътрудничество съгласно 
Регламента за ЕНМ БНБ щ е предоставя на ЕЦБ цялата информация , необходима за 
изпълнението на задачите на ЕЦБ съгласно посочения регламент, включително 
информацията, която съставлява банкова и професионална тайна.  
1.4 Надзорни такси  
Със законопроекта се допълва Законът за Българскат а народна банка, като се предвижда  
задължение за БНБ да събира годишни такси за покриване на административните си 
разходи, свързани с надзора и преструктурирането на кредитните институции в съответствие 
с наредба на БНБ.  
                                                 
3  Решение ЕЦБ/2014/5 на Европейската централна банка от 31 януари 2014 г. относно тясното сътрудничество 
с националните компетент ни органи на участващите държави членки, чиято парична единица не е еврото 
(OВ L  198, 5.7.2014 г., стр. 7). 
4  Обн. в Държавен вестник, бр. 59 от 21 юли 2006 г.  
5  Обн. в Държавен вестник, бр. 46 от 10 юни 1997 г. Вж. член 4, алинея 2.  
ECB -PUBLIC  
3 1.5 Управление на БНБ  
Със законопроекта настоящата разпоредба в Закона за Българската народна банка, 
съгласно която подуправителят  на БНБ , ръководещ управление „Банков надзор“, 
осъществява надзор съгласно определен в закон ред и издадените за неговото прилагане 
нормативни актове6, се заменя с разпоредба, която предвижда, че надзорът върху 
банковата система ще се осъществява от същия подуправител в условията на тясно 
сътрудничество с ЕЦБ. Със законопроекта се изменят разпоредбите на Закона за 
Българската народна банка във връзка с к омпетенциите на управителния съвет на БНБ, за 
да се уточни, че следните правомощия по отношение на кредитните институции ще се 
упражняват в съответствие с тясното сътрудничество, установено с ЕЦБ съгласно член  7 от 
Регламента за ЕНМ: i)  издаване, отказ за издаване и отнемане на лицензи на кредитни 
институции; ii)  прилагане на надзорни мерки и мерки за ранна намеса; iii)  даване на 
одобрения, разрешения и съгласия в случаите, предвидени в националното право и в 
правото на Съюза. Освен това съгласно законопроекта след установяването на тясно 
сътрудничество правилата за независимостта на БНБ, управителя и членовете на 
управителния съвет на БНБ7 няма да се прилагат по отношение на ЕЦБ във връзка с 
изпълнението на задачите ѝ по Регламента за ЕНМ.  
1.6 Предоставяне на информация с цел извършването на цялостна оценка на кредитните 
институции, установени в Република България  
Със законопроекта в преходните и заключителните разпоредби на Закона за кредитните 
институции се вмъква нов параграф  13а, с който за установените в Република България 
кредитни институции се създава задължение да предоставят на ЕЦБ и на трети лица, които 
извършват дейности от нейно име, цялата необходима информация, свързана с оценките на 
ЕЦБ, които  се изискват за участието в единния надзорен механизъм. По- специално, 
кредитните институции ще са длъжни да предоставят информация на ЕЦБ и да ѝ осигурят 
достъп до счетоводните си регистри и системи. Кредитните институции ще са длъжни да 
предоставят на ЕЦБ  и достъп до служебните си помещения и до служебните помещения на 
предприятията, включени в надзора на консолидирана основа, за да извършва тя проверки 
на място.  
1.7 Глоби и санкции  
Съгласно законопроекта административнонаказателните разпоредби на Закона з а 
кредитните институции ще се прилагат по отношение на издадените от ЕЦБ искания за 
налагане на имуществени санкции или глоби в контекста на тясното сътрудничество.  
1.8 Прекратяване на тясното сътрудничество  
Съгласно законопроекта разпоредбите на Закона за кредитните институции във връзка с 
тясното сътрудничество ще престанат  да се прилагат: 1) от датата на прекратяване на 
тясното сътрудничество по член  7 от Регламента за ЕНМ; или 2) от датата, на която 
                                                 
6  Вж. чл ен 20, алинея 3 от Закона за Българската народна банка.  
7  Вж. член  44 от Закона за Българската народна банка.  
ECB -PUBLIC  
4 дерогацията по член  139 от Договора се отмен я по отнош ение на Република България в 
съответствие с член  140, параграф 2 от Договора.  
 
2. Общи забележки  
2.1 ЕЦБ приветства законопроекта като част от процеса, който води  до установяването на тясно 
сътрудничество между ЕЦБ и БНБ съгласно член  7 от Регламента за ЕНМ. ЕЦБ отбелязва, 
че искането и приемането на настоящото становище са необходими на основание член  2 и 
член  3, параграф  2, буква б) от Решение ЕЦБ/2014/5.  
2.2 Следва да се подчертае, че съгласно член  7, параграф  2 от Регламента за ЕНМ и член  3, 
параграф  2, буква  б) от  Решение ЕЦБ/2014/5 настоящото становище се отнася до  
националното законодателство, което Република България ще приеме, за да гарантира, че 
правните актов е, приети от ЕЦБ съгласно Регламента за ЕНМ, са обвързващи и подлежащи 
на изпълнение в Република България и че БНБ е длъжна да приеме поисканите от ЕЦБ 
мерки по отношение на поднадзорните лица в съответствие с член  7, параграф  4 от 
Регламента за ЕНМ.  
2.3 Настоящото становище не засяга оценката, която ЕЦБ ще направи в съответствие с член  4 
от Решение ЕЦБ/2014/5, която ще включва по- широка оценка на съответното национално 
законодателство, като се вземе предвид практическото му прилагане.  
 
3. Забележки във връзка с тясното сътрудничество между ЕЦБ и БНБ  
3.1 Установяване и прекратяване на тясното сътрудничество  
3.1.1  ЕЦБ приветства създаването на нова глава единадесета „а“ в Закона за кредитните 
институции, която има за цел да уреди по последователен начин няколко аспекта на 
установяването и действието на тясното сътрудничество с ЕЦБ. Приема се, по- специално, 
че новата глава единадесета „а“ ще се тълкува в съответствие с другите разпоредби на 
Закона за кредитните институции, така че упражняването на пруденциалния надзор върху 
кредитните институции, установени в Република България, ще се осъществява съгласно 
рамката, предвидена в Регламента за ЕНМ.  
3.1.2  ЕЦБ приветства и обстоятелството, че прилaгането на новата глава единадесета „а“ ще 
бъде свързано с продължителността на тясното сътру дничеството между ЕЦБ и БНБ, 
считано от датата, на която то ще започне съгласно посоченото в решението на ЕЦБ за 
установяване на тясно сътрудничество, до прекратяването му или съгласно член  7 от 
Регламента за ЕНМ, или от датата, на която дерогацията по член  139 от Договора се отмен я 
по отношение на Република България в съответствие с член  140, параграф  2 от Договора. С 
този подход ще се улесни преходът от една та към другата система и ще се осигури яснота 
по отношение на приложимата правна уредба преди, по в реме на и след тясното 
сътрудничество.  
ECB -PUBLIC  
5 3.2 Роля на ЕЦБ и БНБ след установяването на тясно сътрудничество  
3.2.1  С цел да се гарантира, че поднадзорните лица и групи, установени в държава членка с тясно 
сътрудничество, ще бъдат в положение, сравнимо с положението на п однадзорните лица и 
групи, установени в държава членка от еврозоната, като предпоставк и за установяването на 
тясно сътрудничество член  7 от Регламента за ЕНМ предвижда, че  държавата членка, която 
отправя искането, трябва да гарантира, че нейният национален  компетентен орган ще 
спазва всички насоки и  искания на ЕЦБ, както и че тази държава трябва да е приела  
необходимото национално законодателство, за да гарантира, че нейният национален 
компетентен орган ще бъде задължен да приеме поисканите от ЕЦБ мерки по отношение на 
кредитните институции. Това изискване е разгърнато в член  3, параграф  2, буква  а) от 
Решение ЕЦБ/2014/5, съгласно който съответното национално законодателство трябва да 
гарантира, че актовете, приети от ЕЦБ съгласно Регламента за ЕНМ, са обвързващи и 
подлежащи на изпълнение.  
3.2.2  В този контекст ЕЦБ приветства разпоредбите на законопроекта, с които се гарантира, че 
БНБ ще спазва насоки те и  исканията на ЕЦБ и ще приеме необходимите мерки, 
включително издаването на индивидуални административни актове, за да изпълнява 
правните актове на ЕЦБ, приети съгласно Регламента за ЕНМ. По- специално, ЕЦБ приема, 
че целта на разпоредбите на законопроекта е да се гарантира, че горепосочените 
изисквания ще бъдат изпълнени и че ЕЦБ ще може да упражнява надзорните си задачи 
съгласно рамката за тясно сътрудничество.  
3.2.3  Освен това ЕЦБ приветства направеното в законопроекта уточнение във връзка с 
упражняването на надзорните задачи по отношение на значимите и по- малко значимите 
кредитни институции, по -специално,  че БНБ ще действа само по искане на ЕЦБ за надзора 
върху значимите кредитни институции и в контекста на общите процедури.  
3.3 Управление на БНБ  
Разпоредбите на законопроекта във връзка с управлението на БНБ подобряват яснотата и 
гарантират последователност в управлението на БНБ, като предвиждат, че надзорните 
задачи на БНБ ще се изпълняват съгласно рамката на установеното с ЕЦБ тясно 
сътрудничество . 
3.4 Обмен на информация  
ЕЦБ приветства разпоредбите на законопроекта във връзка с обмена на информация 
съгласно установената с Регламента за ЕНМ рамка, които ще гарантират, че няма да се 
появи несигурност по отношение на режима, приложим спрямо обмена на информация в 
контекста на тясното сътрудничество.  
3.5 Надзорни такси  
Във връзка с възможността БНБ да събира годишни такси от поднадзорните лица, по-
специално по отношение на банковия надзор, приема се, че тази разпоредба от 
законопроекта попада в обхвата на член  30, параграф  5 от Регламента за ЕНМ, а именно 
правото на националните компетентни органи да налагат такси в съответствие с 
националното право, доколкото на ЕЦБ не са възложени задачи по надзора, или с оглед на 
ECB -PUBLIC  
6 разходите за сътрудничество с ЕЦБ и за нейното подпомагане, както и за изпълнение на 
нейните инструкции.  
3.6 Предоставяне на информация с цел извършването на цялостна оценка на кредитните 
институции, установени в Република България  
3.6.1  ЕЦБ приема, че целта на законопроекта е да се осигури спазването на поетото от Република 
България задължение да предоставя на ЕЦБ цялата информация, която тя може да изиска 
за установените в тази държава членка кредитни институции с цел да им направи цялостна 
оценка, в съответствие с член  7, параграф  2, буква  б) от Регламента за ЕНМ.  По-специално, 
приема се, че органът, поискал консултацията, изпълнява това задължение, като налага 
задължения пряко на кредитните институции.  
3.6.2  Въпреки това се подчертава, че не следва да се счита, че с този подход се засяга 
положението на ЕЦБ спрямо българските кредитни институции или че ѝ се възлагат 
правомощия, които могат да надхвърлят предвиденото в Регламента за ЕНМ. Както беше 
споменато по- горе, дори след установяването на тясно сътрудничество БНБ ще продължи 
да бъде органът, който отговаря за приеман ето на решенията, чиито адресати са 
българските кредитни институции. Приема се, че това ще е така и за целите на оценките, 
които са необходими с оглед на установяването на тясно сътрудничество в съответствие с 
Договора и Регламента за ЕНМ.  
 
Настоящото стан овище ще бъде публикувано на уебсайта на ЕЦБ.  
 
 
Съставено във Франкфурт на Майн на 9 ноември 2018 година.  
 
[подпис]  
 
Председател на ЕЦБ  
Mario DRAGHI